2013.gada 29.oktobrī Noteikumi Nr. 1197

Rīgā (prot. Nr.56 83.§)

**Grozījumi Ministru kabineta 2010.gada 16.marta noteikumos Nr.268 "Valsts un Eiropas Savienības atbalsta piešķiršanas kārtība pasākuma "Atbalsts uzņēmumu radīšanai un attīstībai (ietverot ar lauksaimniecību nesaistītu darbību dažādošanu)" apakšpasākumam "Enerģijas ražošana no lauksaimnieciskas un mežsaimnieciskas izcelsmes biomasas""**

Izdoti saskaņā ar

Lauksaimniecības un lauku attīstības

likuma 5.panta ceturto daļu

1. Izdarīt Ministru kabineta 2010.gada 16.marta noteikumos Nr.268 "Valsts un Eiropas Savienības atbalsta piešķiršanas kārtība pasākuma "Atbalsts uzņēmumu radīšanai un attīstībai (ietverot ar lauksaimniecību nesaistītu darbību dažādošanu)" apakšpasākumam "Enerģijas ražošana no lauksaimnieciskas un mežsaimnieciskas izcelsmes biomasas"" (Latvijas Vēstnesis, 2010, 49., 76.nr.; 2011, 69., 137.nr.) šādus grozījumus:

1.1. izteikt 17.punkta pirmo un otro teikumu šādā redakcijā:

"Programmēšanas periodā kopējā attiecināmo izmaksu summa vienai atbalsta pretendenta saistīto personu grupai nepārsniedz 2 134 308 *euro*. Kopējo attiecināmo izmaksu summu nosaka, izmantojot ražotnes jaudu un pieņemot, ka investīcijas uz vienu kilovatu elektrības nepārsniedz 4269 *euro* par maksimāli pieļaujamās atbalstāmās biogāzes ražotnes jaudu līdz 500 kilovatiem.";

1.2. aizstāt 1.pielikumā apzīmējumu "Ls" ar vārdu "*euro*";

1.3. aizstāt 1.pielikuma D sadaļas 18.punktā skaitļus un vārdus "500 līdz 50 000 latu, un būvniecībai vai rekonstrukcijai, kuras paredzamā līgumcena ir 120 000 latu" ar skaitļiem un vārdiem "711,44 līdz 71 143,59 *euro*, un būvniecībai vai rekonstrukcijai, kuras paredzamā līgumcena ir 170 744,62 *euro*";

1.4. aizstāt 6.pielikumā apzīmējumu "Ls" ar vārdu "*euro*".

2. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Zemkopības ministre Laimdota Straujuma